Crocodilo americano

O crocodilo americano (Crocodylus acutus) é unha das catro especies de crocodilos do Novo Mundo, habita na área comprendida entre as costas atlántica e pacífica do sur de México, América Central, norte do Perú e Venezuela, oeste de Colombia, Ecuador, Cuba, Xamaica, República Dominicana, Haití e no sur de Florida, descoñécese o número exacto pero calcúlase entre 10.000 e 20.000 os exemplares que viven en liberdade.

A lonxitude total nos adultos chega sos seis metros, constituíndo os maiores crocodilos de América. A súa testa é estreita e longa, cos fociños lixeiramente curvados, sobresaíndo os dentes cando a boca permanece pechada. As escamas son de cor clara e sobresaen máis ca no aligátor, mentres as patas son máis curtas e o rabo está moi desenvolvido. As pálpebras abren e pechan lateralmente e segregan o exceso de sal mediante glándulas. Debido ao seu metabolismo ectotermo poden pasar longos períodos de tempo sen comer e ata dúas horas sen respirar. Poden vivir tanto en augas doces como salgadas.
miniatura|esquerda|Testa do crocodilo americano

A femia chega á madurez sexual cando acada 2.5 m aproximadamente, escaravella o niño na area ou amorea vexetación e outros materiais formando un pequeno outeiro. O período reprodutivo concéntranse na estación seca, cando non hai perigo de asulagamento do niño. A femia pode poñer entre 20 e 60 ovos e un mesmo niño pode conter ovos de dúas femias diferentes. A eclosión chega despois de 90 días e coincide co comezo da estación das chuvias, ao naceren miden 25 cm e despois de poucos días deixan o niño.

 Notas 

Categoría:Crocodilos
Categoría:Réptiles de Belize
Categoría:Réptiles de Colombia
Categoría:Réptiles de Costa Rica
Categoría:Réptiles de Cuba
Categoría:Réptiles da República Dominicana
Categoría:Réptiles de Ecuador
Categoría:Réptiles dos Estados Unidos de América
Categoría:Réptiles de Guatemala
Categoría:Réptiles de Haití
Categoría:Réptiles de Honduras
Categoría:Réptiles de México
Categoría:Réptiles de Nicaragua
Categoría:Réptiles de Panamá
Categoría:Réptiles do Perú
Categoría:Réptiles do Salvador
Categoría:Réptiles de Trinidad e Tobago
Categoría:Réptiles de Venezuela
Categoría:Réptiles de Xamaica
Categoría:Animais descritos en 1807